**PÁLYÁZATI FELHÍVÁS**

**„Pattogtass velünk!”**

**a kosárlabda sportág népszerűsítése Baranya megyében**

**Rendezvény támogatása**

A sport, különösen a csapatsportágak kiemelkedő szerepet játszanak a testi és lelki egészség megőrzésében, az egészséges személyiség fejlődésében. Segítenek megismerni önmagunkat, leküzdeni az akadályokat és hozzájárulnak ahhoz, hogy a sportolók alkalmazkodni képes, sikeres, boldog felnőttekké váljanak.

**A pályázat kiírója:** Baranya Megyei Kosárlabda Szövetség (BMKSZ)

**A pályázat célja:** A kosárlabda sportág megismertetése és népszerűsítése Baranya megyében a gyermekek és a felnőttek, az épek és fogyatékkal élők körében egyaránt. A kosárlabda sportág bemutatása történhet

* a hagyományos 5-5 elleni kosárlabda játék,
* a kosárlabda 3x3 elleni változata,
* a kerekesszékes kosárlabda játék

megismertetésével és népszerűsítésével.

**A pályázók köre:** Sportegyesületek, Baranya megyei települési önkormányzatok, általános- és középiskolák, Baranya megyében működő civil szervezetek, magánszemélyek.

**Pályázati feltételek:**

Pályázni a csatolt Pályázati Adatlap kitöltésével és benyújtásával lehet (papír alapon vagy elektronikusan) vagy a mellékelt linken található google form kitöltésével (elektronikusan).

<https://forms.gle/rVVRrVfsMYeYtxc66>

* Rendezvény támogatásra folyamatosan lehet pályázni.
* A megpályázható összeg 1-1 rendezvény esetében maximum: 100 000 Ft (bruttó).
* Rendezvényre elnyert támogatás esetén az eseményről szóló kommunikációban a Baranya Megyei Kosárlabda Szövetséget (illetve annak logoját), mint támogatót fel kell tüntetni.

**Pályázat benyújtása:**

* Az elektronikus Pályázati Adatlap kitöltésével vagy
* A Pályázati Adatlap elektronikus úton – a tárgy mezőben *BMKSZ pályázat* megjelölésével – a mksz\_baranya@hunbasket.hu e-mail címre beküldésével vagy
* A Pályázati Adatlap papír alapon, nyomtatott formában postai úton (esetleg személyesen): 7621 Pécs Tímár u. 21-ben a BMKSZ irodájában történő leadással. A borítékra írják rá: *BMKSZ pályázat*

**A pályázatok értékelése:**

* Az értékelés szempontjai: a Pályázati Adatlap kérdéseire adott válaszok minősége, a pályázó vállalásai (cél, célcsoport, hatás).
* A pályázatokat a Baranya Megyei Kosárlabda Szövetség elnöksége értékeli és bírálja el.
* A pályázók a beadást követően 30 napon belül a Pályázati Adatlapon megadott e-mail címen értesítést kapnak a döntésről.

A nyertes pályázókkal a BMKSZ **támogatási szerződést** köt a rendezvény megvalósítására, a támogatás elszámolásának feltételeiről.